


PARLAMENTUL ROMÂNIEI

CAMERA DEPUTAŢILOR

	Comisia pentru politică                economică, reformă şi privatizare
	
	Bucureşti, 

Nr.21/125/31.03.2004


R  A  P  O  R  T    

asupra  proiectului de Lege pentru aprobarea Ordonanţei Guvernului nr.14/2004 privind autorizarea Oficiului Participaţiilor Statului şi Privatizării în Industrie pentru alocarea sumei de 10,8 miliarde lei Societăţii Comerciale "MELANA IV" - S.A. Săvineşti.

                                                                      (PL x 91/04.03.2004)


În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond, cu proiectul de Lege pentru aprobarea Ordonanţei Guvernului nr.14/2004 privind autorizarea Oficiului Participaţiilor Statului şi Privatizării în Industrie pentru alocarea sumei de 10,8 miliarde lei Societăţii Comerciale "MELANA IV" - S.A. Săvineşti, trimis cu adresa nr. PL-x 91/04.03.2004.

Acest proiect de lege a fost adoptat de Senat în şedinţa din 24 februarie 2004, cu respectarea prevederilor art. 76 alin. (2) din Constituţia României, republicată.


 La întocmirea prezentului raport, Comisia a avut în vedere:

           - Avizul nr.133/29.01.2004 al Consiliului Legislativ;

- Avizul nr. 120/09.03.2004 al Comisiei pentru buget, finanţe şi bănci.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:

a) Ministerul Economiei şi Comerţului : 

· domnul director general Neagoe Robert;

· doamna expert Ghişoiu Raluca;

b) Ministerului Finanţelor Publice: 

· doamna consilier Stoinea Ileana;
· doamna consilier Drăghici Doina.
Proiectul de lege are ca obiect alocarea sumei de 10,8 miliarde lei Societăţii Comerciale "MELANA IV" - S.A. Săvineşti, pentru efectuarea lucrărilor de întreţinere şi conservare a instalaţiilor şi clădirilor şi asigurarea pazei acestei societăţi comerciale până la privatizare, sume care ulterior vor fi acoperite prin privatizarea acestei societăţi.

       Proiectul de Lege, potrivit prevederilor constituţionale, face parte din categoria legilor ordinare. 

 Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 31 martie 2004.

La lucrări, au fost prezenţi 29 deputaţi din totalul de 30 membri ai Comisiei.


Proiectul de lege, potrivit art.75 din Constituţie şi art.86 din Regulamentul Camerei Deputaţilor, Camera Deputaţilor fiind cameră decizională.


În urma dezbaterii, Comisia propune, cu 26 voturi pentru, 3 voturi împotrivă şi nici o abţinere, admiterea cu modificări a proiectului de Lege pentru aprobarea Ordonanţei Guvernului nr.14/2004 privind autorizarea Oficiului Participaţiilor Statului şi Privatizării în Industrie pentru alocarea sumei de 10,8 miliarde lei Societăţii Comerciale "MELANA IV" - S.A. Săvineşti. 

I. Amendamente admise

În urma examinării acestui proiect de lege,  Comisia pentru politică economică, reformă şi privatizare, propune ca acesta să fie supus, spre dezbatere şi adoptare în plenul Camerei Deputaţilor cu următorul amendament:

	Nr.

Crt.
	                        Text iniţial 
	Text propus de Comisie

Autorul amedamentului
	Motivarea

propunerii   amendamentelor
	Camera decizională

	0
	1
	2
	3
	4

	1.
	1.Articolul 1 va avea următorul cuprins:
Art.1. – Se autorizează Oficiul Participaţiilor Statului şi privatizării în Industrie să finanţeze cheltuielile materiale, lucrările de întreţinere şi conservare a instalaţiilor şi clădirilor pentru plata salariilor numărului minim de personal necesar pentru efectuarea lucrărilor de întreţinere şi conservare a instalaţiilor şi asigurarea pazei Societăţii Comerciale „MELANA IV” S.A. Săvineşti în perspectiva privatizării.
	Articolul 1 va avea următorul cuprins:
Art.1. – Se autorizează Oficiul Participaţiilor Statului şi privatizării în Industrie să finanţeze cheltuielile materiale, lucrările de întreţinere şi conservare a instalaţiilor şi clădirilor pentru plata salariilor numărului minim de personal necesar pentru efectuarea lucrărilor de întreţinere şi conservare a instalaţiilor şi asigurarea pazei Societăţii Comerciale „MELANA IV” S.A. Săvineşti în scopul privatizării.

Autor: Comisia pentru politică economică reformă şi privatizare

         
	Pentru a defini mai bine destinaţia sumei alocate.
	Camera Deputaţilor 


            PREŞEDINTE,                                                                                                                                        

         Dan Radu Ruşanu    

                      


                         
    SECRETAR,                                                

             


                                       Iuliu Vida                                  








                                                                                        Consilier parlamentar,

                                                                                                                                                                                     Doina Leonte

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru aprobarea Ordonanţei Guvernului nr.14/2004 privind autorizarea Oficiului Participaţiilor Statului şi Privatizării în Industrie pentru alocarea sumei de 10,8 miliarde lei Societăţii Comerciale "MELANA IV" - S.A. Săvineşti, trimis cu adresa nr. PL-x 91/04.03.2004, Camera Deputaţilor fiind Camera decizională.

PREŞEDINTE,

Dan Radu RUŞANU

